ཟླ་འདིའི་ཚེས་༤ནས་སློབ་དཔོན་སངས་རྒྱས་བསྐྱངས་ཀྱིས་མཛད་པའི་དབུ་མ་རྩ་བའི་འགྲེལ་པ་བུདྡྷ་པཱ་ལི་ཏའི་གསུང་ཆོས་དང་།དགེ་བསྙེན་དང་སེམས་བསྐྱེད་བསྐྱེད་ཀྱི་སྡོམ་པ་འབོག་ཆོགདེ་བཞིན་སྤྱན་རས་གཟིགས་ངན་སོང་ཀུན་གྲོལ་གྱི་རྗེས་གནང་བཅས་བཀའ་དྲིན་སྩལ་རྗེས་ཀྱི་དེ་རིང་ཚེས་༧ཉིན་ཞོགས་པ་ནས་ཕོ་བྲང་དུ་མཇལ་ཁ་རུ་ཕེབས་མཁན་རྣམས་ལ་མཇལ་ཁ་གནང་བ་སོགས་མཛད་འཕྲིན་ཁག་ཅིག་བསྐྱངས་རྗེས་ཆུ་ཚོད་༡༠།༢༠ཡོལ་ཙམ་ལ་ཐེག་ཆེན་ཆོས་གླིང་གཙུག་ལག་ཁང་དུ་ཆིབས་བསྒྱུར་བསྐྱངས་ཡོད་པ་དང་།གཙུག་ལག་ཁང་གི་ཆོས་ར་རུ་རྒན་གཅོང་སོགས་སྡེ་ཁག་གཅིག་ལ་མཇལ་ཁ་དང་སྐུ་པར་ལྷན་སྒྲོན་མཛད་པ་དང་།དེ་ནས་ཐེངས་འདིར་ཆོས་ཞུ་རུ་ཕེབས་པའི་ལྷོ་ཤར་ཨེ་ཤ་ཡའི་ཆོས་ཞུ་བ་ཡོངས་དང་ལྷན་དུ་སྐུ་པར་ལྷན་སྒྲོན་མཛད་རྗེས་གཙུག་ལག་ཁང་དུ་ཕེབས་ཏེ་བཞུགས་ཁྲིར་༸ཞབས་སོར་འཁོད་མཚམས་ཆོས་ཞུ་བ་རྣམས་ལ་སྔ་དྲོ་བདེ་ལེགས་ཞེས་འཚམ་འདྲི་དང་འབྲེལ་དེ་རིང་དྲི་བ་དྲིས་ལན་ཡིན་ཞེས་བཀའ་ཕེབས་པ་དང་།ཆོས་ཞུ་བ་རྣམས་ཀྱིས་དེང་སང་སྤྱི་ཚོགས་ནང་བྲེལ་བ་ཆེ་བའི་གནས་བབ་དང་ཆོས་གཉིས་མཉམ་དུ་སྦྱར་དགོས་དུས་ཟུང་འབྲེལ་ཇི་ལྟར་བྱེད་དགོས་པ་རེད་དམ་ཞེས་སོགས་ཀྱི་དྲི་བ་ཞུས་རིམ་བཞིན་བཀའ་ལན་སྩལ་བ་དང་།